stanford-oval/wikipedia huggingface dataset:
เครื่องฟอกคาร์บอนไดออกไซด์
เทคโนโลยี > แร่ธาตุและซีโอไลต์ > โซเดียมไฮดรอกไซด์

Zeman และ Lackner ได้อธิบายวิธีการเฉพาะของการดักจับในอากาศดังนี้
สิ่งแรก CO2 จะถูกดูดซึมโดยสารละลาย NaOH อัลคาไลน์เพื่อผลิตโซเดียมคาร์บอเนตเหลว ปฏิกิริยาการดูดซึมเป็นปฏิกิริยาแก๊สของเหลวชนิดหนึ่ง มีการคายความร้อนอย่างรุนแรง ตามสมการดังนี้ :
กระบวนการ Causticization จะดำเนินการอย่างทั่วไปในอุตสาหกรรมเยื่อและกระดาษพร้อมกับทำการโอน 94% ของคาร์บอเนตไอออนจากโซเดียมไปยังแคลเซียมไอออนบวก ต่อมาตะกอนแคลเซียมคาร์บอเนตจะถูกกรองจากสารละลายและการย่อยสลายความร้อนเพื่อผลิตแก๊ส CO2 ปฏิกิริยาการเผาให้แตกตัวเป็นเพียงปฏิกิริยาดูดความร้อนในกระบวนการและแสดงให้เห็นตามสมการต่อไปนี้ :
การสลายตัวทางความร้อนของแคลเ​​ซียมคาร์บอเนตจะดำเนินการในเตาเผาปูนที่ใช้เชื้อเพลิงออกซิเจนเพิ่อที่จะหลีกเลี่ยงขั้นตอนแยกแก๊สเพิ่มเติม กระบวนการ Lime hydration (CaO) จะทำให้วงรอบเสร็จสมบูรณ์ กระบวนการ Lime hydration เป็นปฏิกิริยาคายความร้อนแบบหนึ่งที่สามารถดำเนินการกับน้ำหรือไอน้ำ การใช้น้ำเป็นปฏิกิริยาของเหลว/ของแข็ง ดังที่แสดงต่อไปนี้:
เทคโนโลยี > แร่ธาตุและซีโอไลต์ > ลิเทียมไฮดรอกไซด์

เบส (เคมี) ที่แข็งแกร่งอื่น ๆ เช่น soda lime, โซเดียมไฮ​​ดรอกไซด์, โพแทสเซียมไฮดรอกไซด์, และลิเทียมไฮ​​ดรอกไซด์ มีความสามารถที่จะกำจัดคาร์บอนไดออกไซด์ออกโดยการทำปฏิกิริยาเคมีกับมัน โดยเฉพาะอย่างยิ่ง ลิเทียมไฮดรอกไซด์ถูกนำมาใช้บนยานอวกาศ เช่นในโครงการอะพอลโล เพื่อกำจัดคาร์บอนไดออกไซด์ออกจากบรรยากาศ มันทำปฏิกิริยากับคาร์บอนไดออกไซด์เพื่อทำให้เป็นลิเทียมคาร์บอเนต:
ปฏิกิริยาสุทธิเป็น:
นอกจากนี้ลิเทียมเปอร์ออกไซด์ยังสามารถนำมาใช้เนื่องจากมันดูดซับ CO2 ต่อหน่วยน้ำหนักมากกว่า และมีประโยชน์ในการปล่อยออกซิเจนเพิ่มขึ้น
เทคโนโลยี > ระบบการกำจัดคาร์บอนไดออกไซด์แบบปฏิรูป

ระบบการกำจัดคาร์บอนไดออกไซด์แบบปฏิรูป (อังกฤษ: The regenerative carbon dioxide removal system (RCRS)) บนยานกระสวยอวกาศจะใช้ระบบสอง-เตียงที่ทำการกำจัดคาร์บอนไดออกไซด์อย่างต่อเนื่องโดยปราศจากผลิตภัณฑ์ไม่ควรค่าแก่การเก็บรักษาไว้ ระบบที่สามารถปฏิรูปได้จะยอมให้ภารกิจกระสวยอวกาศสามารถยังคงอยู่ในอวกาศได้นานขึ้นโดยไม่ต้องเติมสารดูดซับเพิ่ม ระบบที่ใช้ลิเทียมไฮดรอกไซด์ (LiOH) แบบเก่าซึ่งเป็นแบบปฏิรูปไม่ได้จะถูกแทนที่ด้วยระบบที่ใช้โลหะออกไซด์ที่ปฏิรูปได้ ระบบที่ใช้โลหะออกไซด์เบื้องต้นประกอบไปด้วยตัวดูดซับโลหะออกไซด์และแท่นเครื่องตัวปฏิรูป มันทำงานโดยการกำจัดคาร์บอนไดออกไซด์โดยใช้วัสดุดูดซับ จากนั้นทำการปฏิรูปวัสดุดูดซับนั้น สารดูดซับโลหะออกไซด์จะถูกปฏิรูปโดยการสูบอากาศที่อุณหภูมิประมาณ 400 องศาฟาเรนไฮต์ (204 องศาเซลเซียส) ผ่านตัวมันที่อัตราการไหลมาตรฐานที่ 7.5 ลูกบาศก์ฟุต/นาที (0.0035 m3/s) เป็นเวลา 10 ชั่วโมง
เทคโนโลยี > ถ่านกัมมันต์

ถ่านกัมมันต์ (อังกฤษ: Activated carbon) (ถ่านสังเคราะห์ที่มีคุณสมบัติในการดูดซับสูง [สิ่งแวดล้อม] มีลักษณะเป็นรูพรุนขนาดเล็กจำนวนมากเพื่อเพิ่มพื้นที่ผิวสำหรับการดูดซับหรือทำปฏิกริยาทางเคมี) สามารถนำมาใช้เป็นเครื่องฟอกคาร์บอนไดออกไซด์ได้ อากาศที่มีเนื้อหาของคาร์บอนไดออกไซด์สูง เช่นอากาศจากสถานที่จัดเก็บผลไม้ จะถูกเป่าผ่านเตียงของถ่านกัมมันต์ คาร์บอนไดออกไซด์ก็จะดูดซับโดยถ่านกัมมันต์ หลังจากที่เตียงอิ่มตัว มันจะต้องถูก "ปฏิรูป" โดยการเป่าลมที่มีคาร์บอนไดออกไซด์ปริมาณต่ำ เช่นอากาศในธรรมชาติ ผ่านเตียง นี้จะปลดปล่อยคาร์บอนไดออกไซด์ให้หลุดจากเตียง จากนั้นมันจะสามารถนำกลับมาใช้ฟอกได้อีกครั้ง ค่าสุทธิของปริมาณคาร์บอนไดออกไซด์ที่เหลือในอากาศจะเท่ากับเมื่อกระบวนการนี้เริ่มต้น
เทคโนโลยี > วิธีการอื่น ๆ

มีวิธีการและวัสดุอื่น ๆ อีกมากมายที่ได้รับการกล่าวถึงสำหรับการฟอกคาร์บอนไดออกไซด์
การดูดซับ
การสังเคราะห์แสง เช่น การจมคาร์บอนด้วยสาหร่าย (อังกฤษ: Algae based carbon sink)
การแยกแก๊สด้วยพอลิเมอร์เมมเบรน (อังกฤษ: Polymer membrane gas separator)
การแลกเปลี่ยนความร้อนแบบย้อนกลับ (อังกฤษ: Reversing heat exchangers)
Activated carbon
เควิน ดอยล์

| 0 | 1 | 2 | 3 |
| --- | --- | --- | --- |
 ดอยล์ในปี ค.ศ. 2017
ข้อมูลส่วนตัว
ชื่อเต็ม:  เควิน เอดเวิร์ด ดอยล์
สูง:  1.83 เมตร (6 ฟุต 0 นิ้ว)
ตำแหน่ง:  กองหน้า
ชุดเยาวชน
:  Wexford Youths
ชุดใหญ่*
| ปี |  ทีม |  ลงเล่น† |  (ประตู)† |
| 2002–2003 |  St Patrick's Athletic |  10 |  (0) |
| 2003–2005 |  Cork City |  76 |  (25) |
| 2005–2009 |  Reading |  155 |  (55) |
| 2009–2015 |  วูลฟ์แฮมป์ตัน |  164 |  (30) |
ทีมชาติ‡
| 2002–2005 |  Republic of Ireland U21 |  11 |  (6) |
| 2006– |  Republic of Ireland |  64 |  (14) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 17 November 2012.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 14 November 2012 (UTC)
เควิน เอดเวิร์ด ดอยล์ (อังกฤษ: Kevin Edward Doyle) เกิดวันที่ 18 กันยายน ค.ศ. 1983 เป็นอดีตนักฟุตบอลชาวไอริช เล่นตำแหน่งกองหน้า
เขาเริ่มเล่นอาชีพให้กับสโมสรฟุตบอลเซนต์แพทริกส์แอทเลติก และสโมสรฟุตบอลคอร์กซิตี ที่บ้านเกิดก่อนจะย้ายมาอยู่กับสโมสรฟุตบอลเรดดิงในอังกฤษ เขาเป็นส่วนหนึ่งทำให้เรดดิงเลื่อนชั้นสู่พรีเมียร์ลีกในปี ค.ศ. 2006 ต่อมาในปี ค.ศ. 2009 เขาย้ายมาอยู่กับวุลเวอร์แฮมป์ตันวอนเดอเรอส์ ด้วยสถิติค่าตัวสูงสุดของสโมสร 6.5 ล้านปอนด์
ดอยล์ลงเล่นในฐานะทีมชาติ เปิดตัวนัดแรกในปี ค.ศ. 2006 เขายิงประตูได้ 14 ประตูในการลงแข่ง 64 นัด ให้กับไอร์แลนด์ เขายังได้เล่นในยูโร 2012 ด้วย
เครื่องอิสริยาภรณ์เมฆมงคล

| เครื่องอิสริยาภรณ์เมฆมงคล |
| --- | --- |

ประเภท: เครื่องราชอิสริยาภรณ์ฝ่ายพลเรือนเก้าชั้น
วันสถาปนา: ค.ศ. 1941
ประเทศ:  สาธารณรัฐจีน (ไต้หวัน)
จำนวนสำรับ: ไม่จำกัดจำนวน
ผู้สมควรได้รับ: ชาวไต้หวันและชาวต่างชาติที่กระทำคุณประโยชน์ต่อสาธารณรัฐจีน
สถานะ: ยังมีการมอบ
ผู้สถาปนา: เจียง ไคเช็ก
ประธาน: ประธานาธิบดีสาธารณรัฐจีน
สถิติการมอบ
รายแรก: เจียง ไคเช็ก
รายล่าสุด: แนนซี เพโลซี (2565)
ลำดับเกียรติ
สูงกว่า: เครื่องอิสริยาภรณ์เจี่ยง จงเจิ้ง
รองมา: เครื่องอิสริยาภรณ์ดาราอันสุกสกาว
เครื่องอิสริยาภรณ์เมฆมงคล (อังกฤษ: Order of Propitious Clouds, จีน: 卿雲勳章) เป็นเครื่องอิสริยาภรณ์แห่งสาธารณรัฐจีน เครื่องอิสริยาภรณ์นี้สร้างขึ้นในปี ค.ศ. 1941 มีจำนวน 9 ชั้น สำหรับมอบให้กับชาวไต้หวันที่ทำคุณประโยชน์แก่ประเทศชาติ รวมถึงผู้มีเกียรติจากต่างประเทศ ซึ่งในระหว่างปี ค.ศ. 1943 ถึง ค.ศ. 1945 มีผู้ได้รับเครื่องอิสริยาภรณ์นี้กว่า 20 คน
ระดับชั้น

| ระดับชั้น | แพรแถบ |
| --- | --- |
ชั้นที่ 1 (ชั้นสายสะพายชั้นพิเศษ): 
ชั้นที่ 2 (ชั้นสายสะพาย): 
ชั้นที่ 3 (ชั้นสายสะพายเขียว): 
ชั้นที่ 4 (ชั้นคล้องคอพิเศษ): 
ชั้นที่ 5 (ชั้นคล้องคอ): 
ชั้นที่ 6 (ชั้นดอกไม้จีบพิเศษ): 
ชั้นที่ 7 (ชั้นดอกไม้จีบ): 
ชั้นที่ 8 (ชั้นเหรียญแพรแถบพิเศษ): 
ชั้นที่ 9 (ชั้นเหรียญแพรแถบ):
สมาชิกอิสริยาภรณ์ที่มีชื่อเสียง

พัก จ็อง-ฮี, ประธานาธิบดีคนที่ 3 ของประเทศเกาหลีใต้
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
แนนซี เพโลซี ประธานสภาสหรัฐ
ดูเพิ่ม

รายชื่อเครื่องอิสริยาภรณ์สาธารณรัฐจีน
เควิน รูดอล์ฟ

| เควิน รูดอล์ฟ |
| --- | --- |

ข้อมูลพื้นฐาน
ชื่อเกิด: Kevin Rudolf
เกิด:  (1983-02-17) กุมภาพันธ์ 17, 1983 (41 ปี)
ที่เกิด: ไมแอมี, รัฐฟลอริดา, สหรัฐอเมริกา
แนวเพลง: ฮิปฮอป, ร็อก, ป็อป
อาชีพ: นักร้อง, โปรดิวเซอร์เพลง, นักแต่งเพลง
เครื่องดนตรี: เสียงร้อง, กีตาร์
ช่วงปี: 2001 - ปัจจุบัน
ค่ายเพลง: Cash Money

เว็บไซต์: www.kevinrudolf.com
เควิน รูดอล์ฟ (อังกฤษ: Kevin Rudolf) เกิดเมื่อวันที่ 17 กุมภาพันธ์ ค.ศ. 1983 เป็นนักร้อง-นักแต่งเพลงและโปรดิวเซอร์เพลง ชาวอเมริกัน รูดอล์ฟเซ็นสัญญากับค่ายแคชมันนีย์เรเคิดส์/ยูนิเวอร์แซลรีพับบลิก เขาเกิดและโตในนิวยอร์ก เขาทำงานในไมแอมี รัฐฟลอริดา ซิงเกิลแรกเปิดตัวของเขาคือ "Let It Rock" ที่ร่วมงานกับลิล เวย์น ได้รับ 3 แผ่นเสียงทองคำขาวจาก RIAA เมื่อวันที่ 5 พฤษภาคม ค.ศ. 2009 ขึ้นอันดับสูงสุดอันดับ 5 บนชาร์ตบิลบอร์ดฮอต 100 ,อันดับ 5 บนยูเคซิงเกิลส์ชาร์ต, อันดับ 3 บนออสเตรเลียนซิงเกิลส์ชาร์ต และอันดับ 2 บนแคนาเดียนฮอต 100 ซิงเกิลที่ 2 ของเขาชื่อ "Welcome to the World" ติดอันดับ 58 บนบิลบอร์ดฮอต 100
รูดอล์ฟได้ปรากฏตัวและแสดงในรายการ The Jimmy Kimmel Show, Dancing with the Stars และการประกวดมิสยูเอสเอ ปี 2009 และในการแข่งขันเอ็นบีเอออลสตาร์ในปี 2009 และในปี 2009 รูดอล์ฟได้ออกทัวร์ครั้งแรกในสหรัฐอเมริกา มีชื่อทัวร์ว่า "Let It Rock Tour".
เครื่องเร่งอนุภาค

เครื่องเร่งอนุภาคเชิงเส้น Van de Graaff แบบ single stage 2 MeV ในช่วงทศวรรษ 1960s กำลังอยู่ระหว่างซ่อมบำรุง
ภาพสเก็ตช์ของเครื่องเร่งไฟฟ้าสถิตย์แบบแวนเดอกราฟ
เครื่องเร่งอนุภาค (อังกฤษ: particle accelerator) คือเครื่องมือชนิดหนึ่งที่อาศัยสนามแม่เหล็กในการเร่งให้อนุภาคที่มีประจุเคลื่อนที่ไปจนกระทั่งมีความเร็วสูง โดยให้เคลื่อนที่อยู่ภายในท่อที่เตรียมเอาไว้ โทรทัศน์แบบ CRT เป็นตัวอย่างแบบง่ายๆ อย่างหนึ่งของเครื่องเร่งอนุภาค มีเครื่องเร่งอนุภาคพื้นฐานอยู่ 2 แบบคือ เครื่องเร่งอนุภาคแบบ electrostatic และแบบ oscillating field
การใช้

ลำของอนุภาคพลังงานสูงมีประโยชน์สำหรับการวิจัยพื้นฐานและประยุกต์ใช้ในทางวิทยาศาสตร์และยังอยู่ในขอบเขตทางด้านเทคนิคและอุตสาหกรรมหลายประเภทที่ไม่เกี่ยวข้องกับการวิจัยพื้นฐาน มันได้รับการคาดว่ามีเครื่องเร่งอนุภาคอยู่ประมาณ 26,000 เครื่องทั่วโลก ในจำนวนนี้มีเพียง 1% เป็นเครื่องสำหรับงานวิจัยที่มีพลังงานสูงกว่า 1 GeV, ในขณะที่ประมาณ 44% ใช้สำหรับการรักษาโรคด้วยรังสี, 41% สำหรับขบวนการฝังไอออนที่ผิวของวัสดุ (ion implantation), 9% สำหรับอุตสาหกรรมการประมวลผลและการวิจัย, และ 4% สำหรับด้านชีวการแพทย์และการวิจัยพลังงานต่ำอื่น ๆ  กราฟแท่งแสดงรายละเอียดของจำนวนสะสมของเครื่องเร่งอนุภาคในอุตสาหกรรมที่สอดคล้องกับการใช้งาน
ดูเพิ่ม

เครื่องเร่งอนุภาคขนาดใหญ่
แหล่งข้อมูลอื่น

What are particle accelerators used for? เก็บถาวร 2008-02-06 ที่ เวย์แบ็กแมชชีน
Stanley Humphries (1999) Principles of Charged Particle Acceleration
Particle Accelerators around the world
Wolfgang K. H. Panofsky: The Evolution of Particle Accelerators & Colliders, (PDF), Stanford, 1997
P.J. Bryant, A Brief History and Review of Accelerators[ลิงก์เสีย] (PDF), CERN, 1994.
Heilbron, J.L. (1989). Lawrence and His Laboratory: A History of the Lawrence Berkeley Laboratory. Berkeley: University of California Press. ISBN 0-520-06426-7. {{cite book}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help)
David Kestenbaum, Massive Particle Accelerator Revving Up NPR's Morning Edition article on 9 April 2007
Ragnar Hellborg (ed.), บ.ก. (2005). Electrostatic Accelerators: Fundamentals and Applications. Springer. ISBN 9783540239833. {{cite book}}: |editor= มีชื่อเรียกทั่วไป (help)
Fred's World of Science เก็บถาวร 2008-03-05 ที่ เวย์แบ็กแมชชีน
Annotated bibliography for particle accelerators from the Alsos Digital Library for Nuclear Issues เก็บถาวร 2010-10-07 ที่ เวย์แบ็กแมชชีน
เครื่องเล่นซีดีพกพา

เครื่องเล่นซีดีแบบพกพารุ่นแรกที่ผลิตโดยโซนี ดิสก์แมนในรุ่น D121
ชิ้นส่วนของเครื่องเล่นซีดีแบบพกพาที่ผลิตโดยฟิลิปส์
เครื่องเล่นซีดีพกพา (อังกฤษ: Portable CD player) เป็นเครื่องเล่นเสียงพกพาที่ใช้ในการเล่นแผ่นซีดี เครื่องเล่นเสียงออกวางจำหน่ายครั้งแรกในรุ่น D-50 โดยโซนี่
คุณสมบัติ

คุณสมบัติพื้นฐานของเครื่องเล่นซีดีพกพา
เล่น/หยุดชั่วคราว
หยุด
ย้อนกลับ
ไปข้างหน้าอย่างรวดเร็ว
ค้างไว้ (บางรุ่น)
จอภาพผลึกเหลว
ช่องเสียบหูฟัง
อนาคต

เครื่องเล่นซีดีพกพาได้รับความนิยมลดลง เนื่องจากการความนิยมที่เพิ่มขึ้นของเครื่องเล่นสื่อพกพาที่สามารถเล่นเสียงดิจิทัล รวมถึงไอพอดและสมาร์ตโฟนได้ ก่อนที่เครื่องเล่นเสียงดิจิทัลได้รับความนิยม มินิดิสก์ก็เป็นอีกทางเลือกหนึ่งของแผ่นซีดี เนื่องจากมินิดิสก์มีรูปแบบขนาดที่กะทัดรัด
ดูเพิ่ม

เครื่องเล่นซีดี
เครื่องเล่นดีวีดีพกพา
ดิสก์แมน
วอล์คแมน
เครื่องเล่นเสียงส่วนบุคคล
เครื่องเล่นเสียงพกพา
เครื่องเล่นสื่อพกพา
เคลลี คาร์ลสัน

| เคลลี คาร์ลสัน |
| --- | --- |

สารนิเทศภูมิหลัง
เกิด:  (1976-02-17) 17 กุมภาพันธ์ ค.ศ. 1976 (48 ปี) เคลลี ลี คาร์ลสัน มินนิอาโพลิส, มินนิโซตา, United States
คู่สมรส: แดน สแตนช์ฟิลด์
อาชีพ: Actress/Model
ปีที่แสดง: 2001–present
เคลลี คาร์ลสัน (อังกฤษ: Kelly Carlson) เป็นนักแสดงและนางแบบชาวอเมริกัน เป็นที่รู้จักในบทบาทคิมเบอร์ เฮนรี ใน เล่ห์ศัลยกรรม
อาชีพ

เคลลีเติบโตในเมืองบลูมิงตัน รัฐมินนิโซตา และเข้าเรียนที่ Academy of Holy Angels ในเมืองริชฟิลด์ รัฐมินนิโซตา นอกจากอาชีพการแสดงแล้ว เธอยังเคยเป็นนางแบบ รวมถึงนางแบบโฆษณาให้กับแว่นกันแดด Miller Lite, Rembrandt และ Olivier People เธอปรากฏตัวในนิตยสารแม็กซิมฉบับเดือนสิงหาคม ค.ศ. 2004 และขึ้นปกนิตยสารสตัฟฟ์ ฉบับเดือนตุลาคม ค.ศ. 2004
เคลลีเป็นโฆษกของ Smile Network International ซึ่งเป็นองค์กรด้านมนุษยธรรมในรัฐมินนิโซตาที่ให้บริการศัลยกรรมตกแต่งและบริการด้านสุขภาพที่เกี่ยวข้องแก่เด็กและผู้ใหญ่วัยหนุ่มสาวที่ยากไร้ในประเทศกำลังพัฒนา เคลลีเป็นนักขี่ม้าตั้งแต่อายุ 7 ขวบ เธอได้โน้มน้าวให้ออกกฎหมายเพื่อป้องกันไม่ให้ขนส่งม้าอย่างไร้มนุษยธรรมไปยังโรงฆ่าสัตว์ในเม็กซิโกและแคนาดา ตลอดจนการต้อนม้าป่าโดยเจ้าหน้าที่ของรัฐในเดือนมกราคม ค.ศ. 2010
เคลลีเริ่มต้นการแสดงโดยแสดงในละครเวทีเรื่อง Vanities, Cheaters, Girls Guide to Chaos, แมงมุมเพื่อนรัก และ Can't Trust the Mate ในปี ค.ศ. 2001 เคลลีได้รับการจัดอันดับให้อยู่ใน 50 ผู้หญิงที่สวยที่สุดของนิตยสาร Tear Sheet และยังได้ปรากฏตัวเป็นนักแสดงประกอบในภาพยนตร์เรื่อง 3000 ไมล์สู่เกรซแลนด์ โดยรับบทเป็นสมาชิกแก๊งมอเตอร์ไซค์ ในปี ค.ศ. 2003 เธอเป็นแขกรับเชิญในตอนแรกของซีรีส์ดรามาของช่องเอฟเอ็กซ์เรื่องเล่ห์ศัลยกรรม (Nip/Tuck) ตัวละครของเธอคิมเบอร์ เฮนรี ได้รับความนิยมอย่างรวดเร็วจากผู้ชม และเธอก็ปรากฏตัวในหลายตอนของซีซันแรกและซีซันที่สอง ในที่สุดก็กลายเป็นนักแสดงประจำในซีซันที่สามของซีรีส์ เธอยังคงอยู่กับซีรีส์นี้จนกระทั่งปิดกล้องในเดือนมีนาคม ค.ศ. 2010
นอกจากเล่ห์ศัลยกรรมแล้ว เธอยังแสดงในภาพยนตร์หลายเรื่อง เช่น Paparazzi (2004), คนคลั่ง ล่าทะลุสุดขีดนรก (2006), หนังแผ่นภาคต่อเรื่อง Starship Troopers 2: Hero of the Federation (2004) และบทสมทบในภาพยนตร์ตลกเรื่องกั๊กใจให้เพื่อนเลิฟ (2008) แสดงร่วมกับแพทริก เดมป์ซีย์และมิเชล โมนาแกน เธอยังเป็นแขกรับเชิญใน Everwood, ซีเอสไอ: ไครม์ซีนอินเวสติเกชัน, ซีเอสไอ: ไมแอมี, Monk และ The Finder เธอยังอยู่ในอันดับที่ 43 ใน Hot 100 ของนิตยสารแม็กซิม ของปี ค.ศ. 2005 และอันดับที่ 94 ใน Hot 100 ของปี ค.ศ. 2007
เธอได้รับเลือกให้แสดงในภาพยนตร์เรื่อง Dead of Winter ในปี 2007 (ต่อมาเปลี่ยนชื่อเป็น Killer Movie) ร่วมกับ Leighton Meester และ Kaley Cuoco แต่ถูกแทนที่ด้วยอดีตสมาชิกวงพุสซีแคตดอลส์ ที่ผันตัวมาเป็นนักแสดงคือ Cyia Batten ก่อนการถ่ายทำจะเริ่มขึ้น เนื่องจากความแตกต่างทางความคิดระหว่างเธอกับผู้กำกับ หลังจากเสร็จสิ้นการถ่ายทำตอนสุดท้ายของ Nip/Tuck ในปี ค.ศ. 2009 เคลลีก็ได้แสดงในภาคต่อของ Melrose Place ทางเดอะซีดับเบิลยู โดยรับบทเป็นมาดามฮอลลีวูด เธอยังปรากฏตัวสั้น ๆ ในภาพยนตร์โทรทัศน์ของแคนาดาเรื่อง Degrassi Goes Hollywood เมื่อปี ค.ศ. 2009 เธอเคยปรากฏตัวใน Ghostfacers ภาคแยกออนไลน์ของซีรีส์ดาร์กแฟนตาซีเรื่องซูเปอร์เนเชอรัล ของเดอะซีดับเบิลยู
เครื่องอิสริยาภรณ์ดาราอันสุกสกาว

| เครื่องอิสริยาภรณ์ดาราอันสุกสกาว |
| --- | --- |

ประเภท: เครื่องราชอิสริยาภรณ์ฝ่ายพลเรือนเก้าชั้น
วันสถาปนา: ค.ศ. 1941
ประเทศ:  สาธารณรัฐจีน (ไต้หวัน)
จำนวนสำรับ: ไม่จำกัดจำนวน
ผู้สมควรได้รับ: ชาวไต้หวันและชาวต่างชาติที่กระทำคุณประโยชน์ต่อสาธารณรัฐจีน
สถานะ: ยังมีการมอบ
ผู้สถาปนา: เจียง ไคเช็ก
ประธาน: ประธานาธิบดีสาธารณรัฐจีน
ลำดับเกียรติ
สูงกว่า: เครื่องอิสริยาภรณ์เมฆมงคล
เครื่องอิสริยาภรณ์ดาราอันสุกสกาว (อังกฤษ: Order of Brilliant Star, จีนตัวเต็ม: 景星勳章; จีนตัวย่อ: 景星勋章; พินอิน: Jǐng xīng xūnzhāng) เป็นเครื่องอิสริยาภรณ์ของประเทศไต้หวัน มอบให้กับชาวไต้หวันที่กระทำคุณประโยชน์อย่างยิ่ง และยังมอบให้กับผู้มีเกียรติจากต่างประเทศอีกด้วย โดยเครื่องอิสริยาภรณ์นี้มีศักดิ์รองจากเครื่องอิสริยาภรณ์เมฆมงคล เครื่องอิสริยาภรณ์นี้สร้างขึ้นในปี ค.ศ. 1941
ลักษณะของดารา ดวงตรา และที่มาของชื่อเครื่องอิสริยาภรณ์

ในดวงตราและดาราจะมีดวงดาวกระจายอยู่ 5 ดวง โดยชื่อเครื่องอิสริยาภรณ์นี้มีที่มาจากบันทึกประวัติศาสตร์อันยิ่งใหญ่ ซึ่งกล่าวไว้ว่า "ดวงดางอันสุกสกาวซึ่งจะเฉิดฉายไปยังผู้มีคุณประโยชน์ต่อชาติ" (อังกฤษ: Brilliant star, which differs in appearance from time to time, shine upon the nations of the righteous)
ลำดับชั้น

เครื่องอิสริยาภรณ์นี้มีทั้งสิ้น 9 ชั้น
| ระดับชั้น | แพรแถบ |
| --- | --- |
ชั้นที่ 1 (ชั้นสายสะพายชั้นพิเศษ): 
ชั้นที่ 2 (ชั้นสายสะพาย): 
ชั้นที่ 3 (ชั้นสายสะพายม่วง): 
ชั้นที่ 4 (ชั้นคล้องคอพิเศษ): 
ชั้นที่ 5 (ชั้นคล้องคอ): 
ชั้นที่ 6 (ชั้นดอกไม้จีบพิเศษ): 
ชั้นที่ 7 (ชั้นดอกไม้จีบ): 
ชั้นที่ 8 (ชั้นเหรียญแพรแถบพิเศษ): 
ชั้นที่ 9 (ชั้นเหรียญแพรแถบ):
สมาชิกอิสริยาภรณ์ที่มีชื่อเสียง

ไต้หวัน
หลี่ อัน ผู้กำกับภาพยนตร์ชาวไต้หวัน
ไทย
จอมพล สฤษดิ์ ธนะรัชต์
จอมพล ถนอม กิตติขจร
พันเอก (พิเศษ) ถนัด คอมันตร์
ศาสตราจารย์ หม่อมหลวงปิ่น มาลากุล
พลเอก พระประจนปัจจนึก (พุก มหาดิลก)
ดูเพิ่ม

รายชื่อเครื่องอิสริยาภรณ์สาธารณรัฐจีน
เควิน ซีเกอร์ส

| เควิน ซีเกอร์ส |
| --- | --- |

สารนิเทศภูมิหลัง
เกิด:  (1984-09-19) 19 กันยายน ค.ศ. 1984 (40 ปี) เควิน โจเซฟ ซีเกอร์ส Woodstock, Ontario, Canada
คู่สมรส: Jaime Feld (2013-ปัจจุบัน)
ฐานข้อมูล
IMDb
เควิน โจเซฟ ซีเกอร์ส (อังกฤษ: Kevin Joseph Zegers เกิดเมื่อวันที่ 19 กันยายน ค.ศ. 1984 เป็นนักแสดงและนายแบบชาวแคนาดา เควินได้รับบทจอช แฟรมม์ ในภาพยนตร์เรื่อง Air Bud รับบท เดเมียน ดัลการ์ด ในซีรีส์เรื่อง Gossip Girl และได้แสดง มิวสิควิดิโอของ Rock Mafia ในเพลง The Big Bang
แหล่งข้อมูล

เควิน ซีเกอร์ส ที่อินเทอร์เน็ตมูวีเดตาเบส
เควิน เฟเดอร์ไลน์

เควิน เฟเดอร์ไลน์
เควิน เฟเดอร์ไลน์ (อังกฤษ: Kevin Federline) เกิดเมื่อวันที่ 21 มีนาคม ค.ศ. 1978 เป็นนักเต้น แร็ปเปอร์ นายแบบ ชาวอเมริกัน
เควินมีลูกชายและลูกสาว 2 คน กับ ชาร์ แจ๊กสัน มีลูกชาย 2 คน กับ บริตนีย์ สเปียส์ มีลูกสาว 1 คน กับ วิคตอเรีย ปริ๊นส์
เคล เบ็นนิต

| เคล เบ็นนิต |
| --- | --- |
เกิด: โทรอนโต รัฐออนแทรีโอ ประเทศแคนาดา
สัญชาติ: แคนาดา
อาชีพ: นักแสดง
ปีปฏิบัติงาน: 2537-ปัจจุบัน
เคล เบ็นนิต (อังกฤษ: Clé Bennett) เป็นนักแสดงโทรทัศน์, ภาพยนตร์ และละครเวทีของแคนาดา
ชีวิตในวัยเด็ก

เบ็นนิตเกิดที่เมืองโทรอนโต รัฐออนแทรีโอ ประเทศแคนาดา
อาชีพ

เบ็นนิตเป็นที่รู้จักจากการแสดงบทวายร้าย แฮร์ริส ไพรม์ ในเรื่อง ฮีโรส์รีบอร์น ของเอ็นบีซี เขาเป็นผู้ได้รับรางวัลเจมินี่สองครั้ง โดยได้รับรางวัลในสาขานักแสดงสมทบชายยอดเยี่ยมในภาพยนตร์ชุดทางโทรทัศน์แนวชีวิตเรื่อง เดอะไลน์ และนักแสดงสมทบชายยอดเยี่ยมในภาพยนตร์ชุดสั้นทางโทรทัศน์เรื่อง กันส์ เขารับบทเป็น Lemar Hoskins / Battlestar ในภาพยนตร์ชุดสั้นทางโทรทัศน์เรื่อง เดอะฟอลคอนและเดอะวินเทอร์โซลเจอร์ ของดิสนีย์+
เคลลี บาร์เรตต์

| เคลลี บาร์เรตต์ |
| --- | --- |
เคลลี บาร์เรตต์ใน ค.ศ. 2008
เกิด:  (1984-01-26) 26 มกราคม ค.ศ. 1984 (40 ปี) เวอร์จิเนียบีช รัฐเวอร์จิเนีย
ศิษย์เก่า: มหาวิทยาลัยศิลปะ
อาชีพ: นักแสดง
ปีปฏิบัติงาน: 2003–ปัจจุบัน
คู่สมรส: Jarrod Spector (สมรส 2014)
เคลลี บาร์เรตต์ (อังกฤษ: Kelli Barrett; เกิด 26 มกราคม พ.ศ. 2527) เป็นนักแสดงหญิงชาวอเมริกัน
ชีวประวัติ

เคลลี บาร์เรตต์ ได้รับการเลี้ยงดูจากแม่เลี้ยงเดี่ยวในเวอร์จิเนียบีช รัฐเวอร์จิเนีย ตอนเป็นเด็กเธอแสดงความสนใจในการแสดงหลังจากชมเรื่อง เมอริลีวีโรลล์อะลอง บนเวที เธอร้องเพลงตลอดเวลากับแม่ของเธอโดยระบุว่า "เธอจะเป็นทนายความหรือนักแสดงเพราะ [เธอ] ชอบเถียง" เธอเข้าเรียนที่ โรงเรียนสอนศิลปะกอฟเวอร์เนอร์  ก่อนที่จะเข้าเรียนที่ มหาวิทยาลัยศิลปะ ในเมืองฟิลาเดลเฟีย เธอยังคงแสดงบนเวทีในขณะที่แสดงในภาพยนตร์ด้วย เคลลียังเริ่มแสดงเป็นตัวละครประจำทางโทรทัศน์เช่นเรื่อง แอสเดอะเวิร์ลด์เทิร์นส์, ชิคาโกไฟร์เออร์ และ ไอจัสต์วอนต์มายแพนต์สแบ็ค เธอปรากฏตัวเล็กน้อยในเรื่อง ศรีภริยา, เพอร์สันออฟอินเทอเรสต์, Ugly Betty และ บลูบลัดส์ เธอกลายเป็นส่วนหนึ่งของแฟรนไชส์จักรวาลภาพยนตร์มาร์เวลที่ประสบความสำเร็จด้วยการรับบทเป็น Maria Castle ใน เดอะพันนิชเชอร์
เครื่องสำรองไฟฟ้าและปรับแรงดันไฟฟ้าอัตโนมัติ

ช่างไฟฟ้ากำลังติดตั้งเครื่องสำรองไฟฟ้าและปรับแรงดันไฟฟ้าอัตโนมัติ
เครื่องสำรองไฟฟ้าและปรับแรงดันไฟฟ้าอัตโนมัติ , ระบบกำลังไฟฟ้าต่อเนื่อง (อังกฤษ: uninterruptible power supply) หรือมักเรียกสั้นๆ ว่า เครื่องสำรองไฟ หรือ ยูพีเอส (UPS) คือ อุปกรณ์ที่ทำหน้าที่จ่ายไฟฉุกเฉินกับเครื่องใช้ไฟฟ้า เมื่อเกิดความขัดข้องกับระบบไฟบ้าน (ไฟดับ รวมถึงไฟตก ไฟเกิน ในบางกรณี), โดยยูพีเอสนั้นแตกต่างกับระบบพลังงานฉุกเฉินหรือเครื่องปั่นไฟสำรอง ตรงที่จะสามารถยับยั้งกระทบจากไฟฟ้าดับได้แบบทันที โดยจ่ายไฟฟ้าจากแบตเตอรี่ ตัวเก็บประจุยิ่งยวด หรือไฟที่ปั่นได้จากล้อตุนกำลัง เข้ามาทดแทน, ซึ่งแม้ว่าระยะเวลาจ่ายไฟสำรองของยูพีเอสส่วนใหญ่ทำได้จะค่อนข้างสั้น เมื่อเทียบกับแหล่งจ่ายไฟฟ้าสำรองแบบอื่น (อยู่ในช่วงไม่กี่นาที จนถึงระดับหลายชั่วโมง แต่จะไม่มากไปกว่านั้น[ต้องการอ้างอิง]) แต่ก็เพียงพอสำหรับจุดประสงค์เพื่อพยุงอุปกรณ์หลายชนิดให้ปิดการทำงานลงได้อย่างสมบูรณ์ หรือรอระหว่างที่แหล่งจ่ายไฟฟ้าสำรองแบบอื่นกำลังเริ่มการทำงานเพื่อเข้ามารับช่วงต่อ
โดยปกติแล้ว ยูพีเอสจะใช้รองรับการจ่ายพลังงานให้กับฮาร์ดแวร์ เช่น คอมพิวเตอร์ ศูนย์ข้อมูล อุปกรณ์ทางโทรคมนาคม หรือ อุปกรณ์ไฟฟ้าอื่นๆ ซึ่งการทิ้งช่วงของพลังงานอย่างฉับพลันอาจก่อให้เกิดการเสียหายทางธุรกิจ หรือ การข้อมูล ขนาดหน่วยของยูพีเอสมีตั้งแต่ที่ออกแบบมาให้ปกป้องคอมพิวเตอร์ตัวเดียว ไปจนถึง การให้พลังงานศูนย์เก็บข้อมูลขนาดใหญ่หรือตึกทั้งตึก ยูพีเอสที่ใหญ่ที่สุดในโลก คือ 46-megawatt Battery Electric Storage System (BESS) ในแฟร์แบงค์ส์ รัฐอลาสก้า ซึ่งให้พลังงานทั้งนครและชุมชนชนบทใกล้เคียงได้ระหว่างไฟฟ้าดับ
ปัญหาพลังงานที่พบได้บ่อย

หน้าที่หลักของยูพีเอสคือการให้พลังงานระยะสั้นเมื่อแหล่งพลังงานนั้นไม่สามารถใช้การได้ ทว่ายูพีเอสส่วนใหญ่นั้นยังสามารถแก้ปัญหาทางพลังงานที่พบได้บ่อย เช่น
การเกิดไฟกระชาก หรือ การเกิดภาวะแรงดันเกิน เป็นเวลานาน
การลดลงของแรงดันไฟฟ้าเข้าทั้งระยะเวลาหนึ่งและเป็นเวลานาน
การรบกวนทางไฟฟ้า ที่ถูกให้ความหมายว่า ทรานเซียนท์ความถี่สูง หรือ การสั่นทางไฟฟ้า ซึ่งปกติแล้วจะเข้าสู่สายผ่านอุปกรณ์ที่อยู่ใกล้ๆ
ความไม่เสถียรของความถี่กำลังไฟฟ้า
ความผิดเพี้ยนฮาร์มอนิก หรือ การแปลกไปจากคลื่นรูปซายน์
หน่วยยูพีเอสนั้นถูกแบ่งเป็นหมวดหมู่ตามการจัดการปัญหาต่างๆด้านบน
เทคโนโลยี

ระบบยูพีเอสสามแบบหลักในปัจจุบันได้แก่ ออนไลน์ ไลน์อินเตอร์แรคทีฟ และ สแตนด์บาย  ออนไลน์ยูพีเอสใช้วิธี "เปลี่ยนแปลงสองครั้ง" สำหรับการรับไฟกระแสสลับขาเข้า เรียงกระแสไปเป็นกระแสตรงเพื่อผ่านไปยังถ่านชาร์จ จากนั้นจึงเปลี่ยนกลับเป็นกระแสสลับ 120 V/230 V AC เพื่อให้พลังงานต่ออุปกรณ์ที่ต้องการจะปกป้อง ไลน์อินเตอร์แรคทีฟยูพีเอสรักษาอินเวอร์เตอร์ในเส้น และย้ายทางเดินกระแสตรงของถ่านจากวิธีการชาร์จธรรมดาไปเป็นการสำรองกระแสไว้เวลาพลังงานขาดไป ในส่วนของระบบสแตนด์บาย ("ออฟไลน์") เครื่องมือนั้นถูกให้พลังงานโดยตรงจากกำลังงานขาเข้า และพลังงานสำรองจะถูกใช้งานในเวลาที่พลังงานหลักไม่อยู่ในสภาวะที่เหมาะสม ยูพีเอสส่วนใหญ่ที่ความจุต่ำกว่า 1 kVA นั้นเป็นแบบไลน์อินเตอร์แรคทีฟ หรือ สแตนด์บายซึ่งมีราคาถูกกว่า
สำหรับแหล่งพลังงานขนาดใหญ่บางครั้งจะใช้ เครื่องสำรองไฟฟ้าและปรับแรงดันไฟฟ้าอัตโนมัติแบบพลวัต (Dynamic Uninterruptible Power Supplies หรือ DUPS) พลังงานถูกเก็บไว้ในล้อตุนกำลัง เมื่อแหล่งพลังงานหลักไม่สามมารถใช้งานได้ ข้อบังคับกระแสไหลวนรักษาพลังงานไว้ในเครื่องมือรับพลังงานไฟฟ้าขณะที่ล้อตุนกำลังยังมีพลังงานอยู่
ยูพีเอสเซลล์เชื้อเพลิงได้ถูกพัฒนาขึ้นในไม่กี่ปีก่อนโดยใช้ไฮโดรเจน และ เซลล์เชื้อเพลิงเป็นแหล่งพลังงาน ซึ่งมีศักยภาพในการให้พลังงานระยะยาวในพื้นที่เล็กๆ[citation needed]
เทคโนโลยี > ออฟไลน์/สแตนด์บาย

ยูพีเอสแบบออฟไลน์/สแตนด์บาย (SPS) มีเพียงลักษณะพื้นฐาน คือ การป้องกันไฟฟ้ากระชากและการสำรองแบตเตอรี่เท่านั้น ปกติแล้วอุปกรณ์ที่ได้รับการป้องกันจะต่อกับตัวจ่ายพลังงานโดยตรง เมื่อกระแสไฟฟ้าในขาเข้ามีกำลังตกลงต่ำกว่าปกติ หรือ เพิ่มเกินกว่าระดับที่กำหนดไว้ SPS จะทำการเปิดวงจรอินเวอร์เตอร์กระแสตรง-สลับ ซึ่งใช้พลังงานจากถ่านสำรองภายใน จากนั้นยูพีเอสจึงสลับอุปกรณ์มาต่อกับอินเวอร์เตอร์กระแสตรง-สลับขาออก เวลาในการเปลี่ยนอาจนานถึง 25 มิลลิวินาที ขึ้นอยู่กับเวลาที่ SPS ใช้ในการตรวจจับกระแสไฟฟ้าที่ขาดไป
เทคโนโลยี > ไลน์อินเตอร์แรคทีฟ

ยูพีเอสแบบไลน์อินเตอร์แรคทีฟทำงานคล้ายกับแบบสแตนด์บาย ทว่ามีการเพิ่มเติมของหม้อแปลงไฟฟ้าแบบอัตโนมัติ ซึ่งคือแบบพิเศษหม้อแปลงไฟฟ้าที่สามารถเพิ่มหรือลดขดลวดที่ให้พลังงาน และส่งผลในการเพิ่มหรือลดสนามแม่เหล็กและจำนวนกระแสไฟไหลออกจากหม้อแปลงไฟฟ้า
ยูพีเอสแบบนี้นั้นทนต่อภาวะไฟตกเป็นระยะเวลานาน และ ไฟกระชาก โดยไม่ใช้พลังจากถ่านอันมีพลังงานจำกัด โดยการเลือกแถบพลังงานต่างๆของหม้อแปลงไฟฟ้าแบบอัตโนมัติโดยอัตโนมัติ การเปลี่ยนแถบของหม้อแปลงไฟฟ้าแบบอัตโนมัติอาจทำให้เกิดการหยุดให้พลังงานเพียงระยะเวลาสั้นๆแล้วแต่การออกแบบตัวเครื่อง ซึ่งอาจทำให้ยูพีเอสซึ่งต่อกับตัวเตือนเมื่อพลังงานขาด "ร้องขึ้น" สักพักหนึ่ง
เทคโนโลยี > ออนไลน์/เปลี่ยนแปลงสองครั้ง

ถ่านของยูพีเอสแบบออนไลน์/เปลี่ยนแปลงสองครั้งนั้นจะต่อกับอินเวอร์เตอร์อยู่ตลอด จึงไม่จำเป็นต้องทำการสลับพลังงาน เมื่อการสูญเสียพลังงานเกิดขึ้น 	ตัวทำกระแสตรงนั้นจะออกจาวงจรไป และถ่านจะช่วยให้พลังงานที่คงที่ เมื่อพลังงานกลับมา ตัวทำกระแสตรงกลับมาช่วยรับพลังงานส่วนใหญ่และเริ่มชาร์จถ่าน แม้กระแสไฟฟ้าที่ถูกใช้การชาร์จนั้นอาจถูกจำกัดเพื่อป้องกันตัวทำกระแสตรงกำลังสูงไม่ให้ทำให้ถ่านร้อนเกินไปจนทำให้อิเล็กโทรไลต์เดือด ประโยชน์หลักของออนไลน์ยูพีเอสคือความสามารถในการสร้าง "ไฟร์วอลล์ไฟฟ้า" ระหว่างพลังงานที่เข้ามากับอุปกรณ์อิเล็กทรอนิกส์อันบอบบาง
ยูพีเอสแบบออนไลน์นั้นเหมาะสำหรับสภาพแวดล้อมซึ่งอุปกรณ์นั้นบอบบางต่อการแปรผันของพลังงานและมีความจำเป็นจะต้องมีแหล่งพลังงานที่มีความมั่นคง
ยูพีเอสแบบออฟไลน์/สแตนด์บาย ซึ่งมีระยะเวลาการป้องกันอยู่ระหว่าง 0 ถึง 20 นาที โดยส่วนใหญ่แล้วจะไม่สามารถขยายความจุได้
ยูพีเอสแบบไลน์อินเตอร์แรคทีฟ ซึ่งมีระยะเวลาการป้องกันอยู่ระหว่าง 5 ถึ 30 นาที โดยส่วนใหญ่แล้วจะไม่สามารถขยายความจุได้หลายชั่วโมง